CELEX: 32004D0774
Language: da
Date: 2004-11-09 00:00:00
Title: 2004/774/EF: Kommissionens afgørelse af 9. november 2004 om påbegyndelse af arbejdet i Det Regionale Rådgivende Råd for Nordsøen som led i den fælles fiskeripolitik

18.11.2004   
            
            
               DA
            
            
               Den Europæiske Unions Tidende
            
            
               L 342/28
            
         KOMMISSIONENS AFGØRELSE
   af 9. november 2004
   om påbegyndelse af arbejdet i Det Regionale Rådgivende Råd for Nordsøen som led i den fælles fiskeripolitik
   (2004/774/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets afgørelse 2004/585/EF af 19. juli 2004 om oprettelse af regionale rådgivende råd som led i den fælles fiskeripolitik (1), særlig artikel 3, stk. 3,
   under henvisning til den henstilling, som Det Forenede Kongerige fremsendte den 10. september 2004 på vegne af Belgien, Danmark, Tyskland, Spanien, Frankrig, Nederlandene, Sverige og Det Forenede Kongerige, og
   ud fra følgende betragtninger:
   
               (1)
            
            
               Ved Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik (2) og afgørelse 2004/585/EF udstikkes rammerne for oprettelsen af regionale rådgivende råd og for deres arbejde.
            
         
               (2)
            
            
               I henhold til artikel 2 i afgørelse 2004/585/EF oprettes der et regionalt rådgivende råd for Nordsøen (ICES-områderne IV og IIIa).
            
         
               (3)
            
            
               Repræsentanter for fiskeriet og andre interessegrupper har i overensstemmelse med artikel 3, stk. 1, i afgørelse 2004/585/EF indgivet en ansøgning om påbegyndelse af arbejdet i ovennævnte regionale rådgivende råd til Belgien, Danmark, Tyskland, Spanien, Frankrig, Nederlandene, Sverige og Det Forenede Kongerige.
            
         
               (4)
            
            
               De pågældende medlemsstater har som krævet i henhold til artikel 3, stk. 2, i afgørelse 2004/585/EF truffet afgørelse om, hvorvidt ansøgningen om Det Regionale Rådgivende Råd for Nordsøen var i overensstemmelse med bestemmelserne i nævnte afgørelse. Den 10. september 2004 fremsendte medlemsstaterne en henstilling om dette regionale rådgivende råd til Kommissionen.
            
         
               (5)
            
            
               Kommissionen har vurderet både de interesserede parters ansøgning og den pågældende henstilling i lyset af afgørelse 2004/585/EF og under hensyntagen til målene og principperne i den fælles fiskeripolitik og finder, at Det Regionale Rådgivende Råd for Nordsøen er klar til at påbegynde arbejdet —
            
         TRUFFET FØLGENDE AFGØRELSE:
   Eneste artikel
   Det Regionale Rådgivende Råd for Nordsøen, oprettet ved afgørelse 2004/585/EF, påbegynder sit arbejde den 1. november 2004.
   
      Udfærdiget i Bruxelles, den 9. november 2004.
      
         
            På Kommissionens vegne
         
         António VITORINO
         
            Medlem af Kommissionen
         
      
   
   
      (1)  EUT L 256 af 3.8.2004, s. 17.
   
      (2)  EFT L 358 af 31.12.2002, s. 59.